ai4bharat/Pralekha huggingface dataset:
பிரதமர் அலுவலகம்
உ.பி. – யின் எடா மாவட்டத்தில் சாலை விபத்தில் உயிர் இழப்பு – பிரதமர் வருத்தம்
உ.பி. – யின் எடா மாவட்டத்தில் ஏற்பட்ட சாலை விபத்தில் உயிர் இழப்பு தனக்கு வருத்தம் அளிப்பதாக பிரதமர் திரு. நரேந்திர மோடி தெரிவித்துள்ளார்.
உ.பி. – யின் எடா மாவட்டத்தில் ஏற்பட்ட சாலை விபத்து என்னை கடும் துயரத்தில் ஆழ்த்தி உள்ளது. பாதிக்கப்பட்ட குடும்பத்தினரின் துயரத்தை நானும் பகிர்ந்து கொள்கிறேன். உயிர் இழந்த குழந்தைகளுக்கு எனது ஆழந்த இரங்கலை தெரிவித்துக் கொள்கிறேன்.
எடா மாவட்டத்தில் காயமடைந்தவர்கள் விரைவாக குணமடைய நான் பிரார்த்திக்கிறேன் என்று பிரதமர் கூறியுள்ளார்.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
நகரங்கள் பொருளாதார வளர்ச்சியின் உந்துவிசை. நகரங்களில் வாழும் மக்களுக்கு போதுமான வீட்டுவசதி செய்து தருவது அவசியம் : குடியரசுத் துணைத்தலைவர்
நகர்ப்புற அடிப்படை வசதியை உயர்த்தி அமைப்பதற்கு நகரமயமாக்கலில் முழுமையான அணுகுமுறையை கடைப்பிடிப்பது தொடங்கியுள்ளது : ஹர்தீப் பூரி
நகரங்கள் பொருளாதார வளர்ச்சியின் உந்துவிசை: நகரங்களில் வாழும் அனைத்துத் தரப்பு மக்களுக்கும் போதுமான வீட்டுவசதி மற்றும் இதர அத்தியாவசிய வசதிகளை செய்து தருவது அவசியம் என்று குடியரசுத் துணைத்தலைவர் திரு.எம்.வெங்கையா நாயுடு கூறியிருக்கிறார். புதுதில்லியில் இன்று  நவ்ரோஜி நகரில் உலக வர்த்தக மையத்திற்கும், நேதாஜி நகர் பொதுப்பிரிவு குடியிருப்பு மறுமேம்பாட்டு திட்டத்திற்கும் அடிக்கல் நாட்டி அவர் பேசினார். மத்திய வீட்டுவசதி மற்றும் நகர்ப்புற விவகாரங்கள் துறை  இணையமைச்சர் திரு.ஹர்தீப்சிங் பூரி மற்றும் பிரமுகர்கள் நிகழ்ச்சியில் பங்கேற்றனர்.
அடிக்கல் நாட்டிய பிறகு உரையாற்றிய திரு ஹர்தீப் பூரி “இன்றைய தினம் நம் அனைவருக்கும் மிகவும் பெருமையளிக்கும் தருணம் – பிரதமரின் புதிய இந்தியா என்ற நெடுநோக்கை அடைவதற்கான பயணத்தில் அடியெடுத்து வைத்துள்ளோம். இந்த நெடுநோக்கில் நாட்டின் உள்ளடக்கிய மேம்பாடு மற்றும் நிலைத்த மேம்பாடு பற்றிய கனவு நனவாவதற்கான பயணம் இது. இதில் உலகத்தரம் வாய்ந்த அடிப்படை வசதியை உருவாக்குவதும், ஆற்றல் அதிகம் உள்ள தீர்வுகள், மேம்படுத்தப்பட்ட வர்த்தகம், வியாபார சூழ்நிலை வாய்ப்புகள் இதில் அடங்கியுள்ளன” என்று கூறினார்.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
----
(Visitor Counter : 62
சுகாதாரம் மற்றும் குடும்ப நலத்துறை அமைச்சகம்
தேசிய சுகாதார இயக்கத்தின் கீழ் ஒதுக்கீடு செய்யப்பட்ட நிதியின் பயன்பாடு
மாநிலங்களவையில் கேட்கப்பட்ட கேள்விகளுக்கு எழுத்துப்பூர்வமாக பதிலளித்த மத்திய சுகாதாரம் மற்றும் குடும்ப நலன் இணை அமைச்சர் டாக்டர் பாரதி பிரவீன் பவார், கீழ்கண்ட தகவல்களை அளித்தார்.
தேசிய சுகாதார இயக்கத்தின் கீழ் மாநிலங்கள் மற்றும் யூனியன் பிரதேசங்களுக்கு 2013-14-ம் நிதியாண்டில் ரூ 17,407.39 கோடி ஒதுக்கீடு செய்யப்பட்ட நிலையில், இது படிப்படியாக அதிகரித்து 2020-21-ம் நிதியாண்டில் ரூ 29,445.72 கோடி ஒதுக்கீடு செய்யப்பட்டது.
தேசிய சுகாதாரக் கொள்கை 2017-ன் படி, மாநிலங்கள் தங்கள் பட்ஜெட்டில் 8 சதவீதத்தை சுகாதார செலவினங்களுக்காக ஒதுக்க வேண்டும். இதில் மூன்றில் இரண்டு பங்கு ஆரம்ப சுகாதாரச் சேவைகளுக்கு ஒதுக்கீடு செய்யப்பட வேண்டும். மேலும், வருடத்திற்கு 10 சதவீதம் எனும் அளவுக்கு சுகாதாரத் துறைக்கான செலவை மாநிலங்கள் அதிகரிக்க வேண்டும்.
தமிழ்நாட்டின் கிராமப்புறம் மற்றும் நகர்ப்புறங்களில் 1884 ஆரம்ப சுகாதார நிலையங்களும், 400 சமுதாயச் சுகாதார மையங்களும் 2020 மார்ச் 31-ன் படி செயல்பட்டு வருகின்றன.
நாடு முழுவதும் கிராமப்புறம் மற்றும் நகர்ப்புறங்களில் 30813 ஆரம்ப சுகாதார நிலையங்களும், 5649 சமுதாயச் சுகாதார மையங்களும் 2020 மார்ச் 31-ன் படி செயல்பட்டு வருகின்றன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1737187
----
(Visitor Counter : 125
உள்துறை அமைச்சகம்
உலகின் மிகப்பெரும் தடுப்பூசித் திட்டம்: விஞ்ஞானிகளுக்கு உள்துறை அமைச்சர் திரு அமித் ஷா பாராட்டு
கொவிட்-19 க்கு எதிராக உலகளவில் மிகப்பெரும் வரலாற்று சிறப்பு வாய்ந்த தடுப்பூசித் திட்டம் தொடங்கப்பட்டுள்ளதையடுத்து நாட்டின் அனைத்து விஞ்ஞானிகளுக்கும் உள்துறை அமைச்சர் திரு அமித் ஷா தமது பாராட்டுகளைத் தெரிவித்துக் கொண்டுள்ளார்.
இதுதொடர்பாக அவர் வெளியிட்டுள்ள சுட்டுரைச் செய்திகளில், “பிரதமர் திரு நரேந்திர மோடியின் தலைமையில், கொரோனா தொற்றுக்கு எதிரான போராட்டத்தில் ஓர் முக்கிய கட்டத்தை இந்தியா கடந்துள்ளது. இந்திய விஞ்ஞானிகளின் அபரிமிதமான செயல்திறனையும், நமது தலைமையின் ஆற்றலையும் உலகின் மிகப்பெரும் தடுப்பூசித் திட்டம் உணர்த்துகின்றது.”
“மனிதகுலத்துக்கு எதிரான மிகப்பெரும் நெருக்கடியை முடிவுக்குக் கொண்டு வரும் பாதையில் வெற்றி அடைந்துள்ள மிகச்சில நாடுகளுள் இந்தியாவும் ஒன்று. இந்த தனித்துவமான சாதனையை எண்ணி ஒவ்வொரு இந்தியரும் பெருமை கொள்ள வேண்டும்” என்று குறிப்பிட்டுள்ளார். மேலும், இது சர்வதேச அரங்கில் தற்சார்பு இந்தியாவிற்கான புதிய உச்சம் என்று அவர் தெரிவித்துள்ளார்.
திரு நரேந்திர மோடியால் வழிநடத்தப்படும் ‘புதிய இந்தியா’, பேரிடர்களை வாய்ப்புகளாகவும், சவால்களை சாதனைகளாகவும் மாற்றும் இந்தியா என்றும் உள்துறை அமைச்சர் கூறியுள்ளார். வரலாற்றுச் சிறப்பு வாய்ந்த இந்த தினத்தில் அனைத்து போராளிகளுக்கும் தமது மனம் நிறைந்த நன்றியைத் தெரிவித்துக் கொண்டுள்ள திரு அமித் ஷா, இந்தியாவிலேயே தயாரிக்கப்பட்டுள்ள தடுப்பூசி, தற்சார்பு இந்தியா உறுதிப்பாடின் சான்றாக விளங்குவதாகக் குறிப்பிட்டுள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://www.pib.gov.in/PressReleasePage.aspx?PRID=1689049
------
(
மனித வள மேம்பாட்டு அமைச்சகம்
‘இந்தியர்கள் இணைய வழியில் பயில வேண்டும்’  என்ற பிரச்சாரத்திற்கு வெறும் 3 நாட்களில் 3700க்கும் அதிகமான பரிந்துரைகள் வந்துள்ளன.
இந்திய மனிதவள மேம்பாட்டுத் துறை அமைச்சர் ஸ்ரீ ரமேஷ் போக்ரியால் ‘நிஷாங்க்’, இந்தியாவின் ஆன்லைன் கல்வி சுற்றுச்சூழல் அமைப்பை மேம்படுத்துவதற்கான யோசனைகளை வளர்ப்பதற்காக ‘இந்தியர்கள் இணைய வழியில் பயில வேண்டும்’  என்ற ஒரு வார கால பிரச்சாரத்தை 2020 ஏப்ரல் 10 ஆம் தேதி புதுடில்லியில் தொடங்கினார். இந்த பிரச்சாரம் சமூக ஊடகப் பயனர்களிடையே பிரபலமடைந்து வருகிறது. மனிதவள மேம்பாட்டு அமைச்சகம் ட்விட்டர் மற்றும் மின்னஞ்சலில், வெறும் 3 நாட்களில் ‘Bharat Padhe Online’ பிரச்சாரத்திற்காக 3700க்கும் மேற்பட்ட பரிந்துரைகள் வந்துள்ளன. இந்த முயற்சியை மக்கள் பெரிதும் பாராட்டி வருவதுடன் ஆன்லைன் கல்வி முறையை மேம்படுத்திய அமைச்சகத்திற்கு நன்றி தெரிவித்தும் வருகின்றனர். இந்தப் பிரச்சாரத்தை பற்றிய விவரங்கள் சமூக ஊடகங்களில் மிகப் பெரிய அளவில் பிரபலமடைந்துள்ளதுடன், இன்று இது ட்விட்டரில் முதல் பத்தில்  ஒன்றாகவும் உள்ளது.
ரெயில்வே அமைச்சகம்
இந்திய ரயில்வே ஜூலை 2022-ல் 122.14 மெட்ரிக்டன் சரக்குகளை ஏற்றி முன்னெப்போதும் இல்லாத மாதாந்தர சிறப்பு சாதனை படைத்துள்ளது
இந்திய ரயில்வே ஜூலை 2022-ல் 122.14 மெட்ரிக்டன் சரக்குகளை ஏற்றி முன்னெப்போதும் இல்லாத மாதாந்தர சிறப்பு சாதனை படைத்துள்ளது. 2021 ஜூலையில் ஏற்றப்பட்ட சரக்குகளை விட 9.3 மெட்ரிக்டன் கூடுதலாக ஏற்றப்பட்டு, 8.25 சதவீத உயர்வை கண்டுள்ளது. இதையடுத்து தொடர்ச்சியாக 23 மாதங்களிலும் சரக்குகள் ஏற்றுவதில் சிறந்து விளங்குகிறது.
நிலக்கரி ஏற்றும் அளவு 11.54 மெட்ரிக் டன்னாக அதிகரித்துள்ளது. மோட்டார் வாகனங்கள் ஏற்றுவதில் ஏற்பட்ட அதிகரிப்பு மற்றொரு முக்கிய அம்சமாகும். நிதி ஆண்டு 2022-23-ல் ஜூலை வரை 1698 அடுக்குகளில் மோட்டார் வாகனங்கள் இயக்கப்பட்டன. இது சென்ற ஆண்டு இதே காலத்தில் ஏற்றப்பட்ட 994 அடுக்குகள் என்பதில் இருந்து 71 சதவீதம் அதிகமாகும்.
2022 ஏப்ரல் 1-ல் இருந்து ஜூலை 31 வரை ஒட்டுமொத்த சரக்குகள் ஏற்றப்பட்ட அளவு 501.53 மெட்ரிக் டன் ஆகும். இது 2021-22-ல் எட்டப்பட்ட 452.13 மெட்ரிக் டன் என்பதை விட 49.40 மெட்ரிக் டன் அதிகமாகும்.
மேலும் விவரங்களுகளுக்கு இதன் ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1847696
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
மீன்வளத்துறையின் சாகர் பரிக்ரமா திட்டத்தின் 4-வது கட்டம் நாளை முதல் தொடங்குகிறது
மீன்வளத்துறை சார்பில் நடத்தப்படும் சாகர் பரிக்ரமா முன்முயற்சியின் 4-வது கட்டம் கர்நாடகாவில் நாளை தொடங்கி இரண்டு நாட்கள் நடைபெறுகிறது. உத்தர கன்னடா மாவட்டத்தில் நாளையும், உடுப்பி மற்றும் தட்சண கன்னடாவில் 19 மார்ச் 2023 அன்றும் நடைபெறுகிறது.
மீன்வளத்துறை அமைச்சகத்தின் திட்டங்கள் தொடர்பாக மீனவர்களுக்கு எடுத்துரைக்கவும், அவர்களது பிரச்சனைகளுக்கு தீர்வு காணவும், மீனவர்களின் பொருளாதார மேம்பாட்டுக்காக ஆலோசனைகளை தெரிவிக்கவும், சாகர் பரிக்ரமா திட்டத்தின் கீழ் முகாம்கள் நடத்தப்படுகிறது.
இதில் பிரதமரின் மத்ஸய சம்படாத் திட்டம், மாநிலத் திட்டங்கள் உட்பட பல்வேறு திட்டங்கள் தொடர்பாக மீனவர்களுக்கு விழிப்புணர்வு ஏற்படுத்தப்படும். சிறப்பாக செயல்பட்ட மீனவர்களுக்கு பாராட்டு தெரிவித்து சான்றிதழ்கள் வழங்கப்படும். பிரதமரின் மத்ஸய சம்படாத் திட்டத்தின் கீழ் பயன்பெற தேர்வு செய்யப்பட்ட மீனவர்களுக்கான ஒப்புதல் ஆணைகளும் நிகழ்ச்சியில் வழங்கப்படும்.
கர்நாடகாவில் 18 மார்ச் 2023 அன்று நடைபெறும் சாகர் பரிக்ரமாவின் போது, சாகர் பரிக்ரமா தொடர்பாக கன்னட மொழியில் உருவாக்கப்பட்ட பாடல் ஒன்றும் வெளியிடப்பட்டது. இந்நிகழ்ச்சியில் மத்திய மீன்வளத்துறை அமைச்சர் திரு பர்ஷோத்தம் ரூபாலா, மீன்வளத்துறை இணையமைச்சர்கள் திரு சஞ்சய் குமார் பல்யான், திரு எல் முருகன் உள்ளிட்டோரும் கர்நாடகா அமைச்சர்கள் மற்றும் உயர் அதிகாரிகளும் கலந்துகொள்கின்றனர்.
சாகர் பரிக்ரமாவின் முதல் மூன்று கட்டங்கள் குஜராத், மகாராஷ்டிரா மாநிலங்கள் மற்றும் டையு-டாமன் யூனியன் பிரதேசத்தில் மொத்தம் 15 இடங்களில் நடைபெற்றன.
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
மாநிலங்கள் மற்றும் யூனியன் பிரதேசங்களின் மீன்வளத்துறை ஆணையர்கள் மற்றும் இயக்குநர்கள் பங்கேற்ற ‘ஆண்டு செயல்திட்டம் தயாரித்தல்’தொடர்பான இரண்டு நாள் பயிலரங்கம் மத்திய மீன்வளத் துறை சார்பில் நடத்தப்பட்டது
மாநிலங்கள் மற்றும் யூனியன் பிரதேசங்களின் மீன்வளத் துறை அதிகாரிகளால் மீன்வளத்துறைத் திட்டங்கள் திறம்பட செயல்படுத்தப்படும் நோக்கிலும், தகவல்களைப் பகிர்ந்து கொள்ளும் நோக்கிலும், 2023 ஜனவரி 4 முதல் 5 வரை இரண்டு நாள் ‘ஆண்டு செயல்திட்டம் தயாரித்தல்’ தொடர்பான பயிலரங்கை மத்திய அரசின் மீன்வளத் துறை ஏற்பாடு செய்திருந்தது. மத்திய மீன்வளத் துறை, தேசிய மீன்வள வாரியம்  மற்றும் மாநிலங்களின் மீன்வளத் துறையின் மூத்த அதிகாரிகள் பங்கேற்ற இந்த பயிலரங்கம் மத்திய மீன்வளத்துறைச் செயலாளர் திரு ஜதீந்திர நாத் ஸ்வைன் தலைமையில் நடைபெற்றது. 26 மாநிலங்கள் மற்றும் யூனியன் பிரதேசங்களில் இருந்து மொத்தம் 47 அதிகாரிகள் இதில் கலந்து கொண்டனர்.
பயிலரங்கத்தின் தொடக்க அமர்வில் பிரதமரின் மத்ஸ்ய சம்படா யோஜனா , மீன்வள உள்கட்டமைப்பு மேம்பாட்டு நிதியம்  மற்றும் கிசான் கடன் அட்டை  போன்ற தற்போதைய துறைசார் திட்டங்களின் சாதனைகளை மத்திய மீன்வளத்துறையின் இணைச் செயலாளர் எடுத்துரைத்தார்.
மத்திய மீன்வளத்துறைச் செயலாளர் தமது தொடக்க உரையில், மத்திய அரசின் திட்டங்களை எடுத்துரைத்ததுடன் உள்ளூர் அளவில் இத்திட்டங்கள் முழுமையாகச் சென்றடைய முன்னுரிமை அளித்து செயல்படுமாறு மாநிலங்கள் மற்றும் யூனியன் பிரதேசங்களை வலியுறுத்தினார். தொடக்க அமர்விற்குப் பிறகு, மாநிலங்கள் மற்றும் யூனியன் பிரதேசங்கள் சார்பில் 2020-21 மற்றும் 2021-22 நிதியாண்டில் மேற்கொள்ளப்பட்ட சாதனைகள் எடுத்துரைக்கப்பட்டன.
பயிலரங்கின் இரண்டாவது நாளில், பல்வேறு அம்சங்கள் தொடர்பாக குழு விவாதங்கள் நடைபெற்றன. 2023-24 மற்றும் 2024-25 –ம் ஆண்டுகளுக்கான வருடாந்திர செயல் திட்ட உத்திகளை உருவாக்குவது குறித்தும் இந்தப் பயிலரங்கில் முக்கிய கவனம் செலுத்தப்பட்டது.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
குடிமைப்பணித் தேர்வு மூலம் 2022 முதல் 2030-ம் ஆண்டு வரை ஆண்டுதோறும் நேரடியாக இந்திய ஆட்சிப்பணி அதிகாரிகளை தேர்ந்தெடுக்கப் பரிந்துரை செய்வதற்கு குழு அமைக்கப்பட்டுள்ளதாக மத்திய அமைச்சர் டாக்டர் ஜிதேந்திரா தெரிவித்துள்ளார்
குடிமைப்பணித் தேர்வு மூலம் 2022 முதல் 2030-ம் ஆண்டு வரை ஆண்டுதோறும் நேரடியாக இந்திய ஆட்சிப்பணி அதிகாரிகளை தேர்ந்தெடுக்கப் பரிந்துரை செய்வதற்கு குழு அமைக்கப்பட்டுள்ளதாக மத்திய அறிவியல் மற்றும் தொழில்நுட்பம், புவி அறிவியல், பிரதமர் அலுவலகம், பணியாளர், பொது மக்கள் குறை தீர்ப்பு, ஓய்வூதியம், அணுசக்தி மற்றும் விண்வெளித்துறை இணையமைச்சர் அமைச்சர் டாக்டர் ஜிதேந்திர சிங் தெரிவித்துள்ளார்.
மக்களவையில் இது குறித்த கேள்விக்கு எழுத்துப்பூர்வமாக பதிலளித்த டாக்டர் ஜிதேந்திர சிங், 2020-ம் ஆண்டு முதல் இந்திய குடிமைப்பணித் தேர்வு மூலம் தேர்ந்தெடுக்கப்படும் இந்திய காவல்பணி அதிகாரிகளின் எண்ணிக்கை 200 ஆகவும், இந்திய வெளியுறவுப்பணி அதிகாரிகளின் எண்ணிக்கை 150- ஆகவும் அதிகரிக்கப்பட்டுள்ளதாக கூறினார்.
2021-ம் ஆண்டு இந்திய குடிமைப்பணித் தேர்வின் மூலம் தேர்ந்தெடுக்கப்படும் இந்திய ஆட்சிப்பணி அதிகாரிகளின் எண்ணிக்கை 180 ஆக அதிகரிக்கப்பட்டுள்ளதாகவும் டாக்டர் ஜிதேந்திர சிங் குறிப்பிட்டுள்ளார்.
குறு சிறு மற்றும் நடுத்தர தொழில் துறை அமைச்சகம்
தேசிய அளவிலான விழிப்புணர்வு திட்டமான ‘சம்பவ்”-வை மத்திய சிறு, குறு மற்றும் நடுத்தர தொழில்கள் அமைச்சர் திரு நாராயண் ரானே தொடங்கி வைத்தார்
நாட்டின் பொருளாதார வளர்ச்சிக்கு வழிவகுக்கும் தொழில்முனைதல்களை மேம்படுத்துவதில் இளைஞர்களை ஈடுபடுத்த வேண்டும் என்று மத்திய சிறு, குறு மற்றும் நடுத்தர தொழில்கள் அமைச்சர் திரு நாராயண் ரானே என்று கூறினார்..
இந்திய அரசின் குறு, சிறு மற்றும் நடுத்தர தொழில்கள் அமைச்சகம் ஏற்பாடு செய்துள்ள சம்பவ் எனும் தேசிய அளவிலான விழிப்புணர்வு திட்டம்-2021-ஐ இன்று புதுதில்லியில் தொடங்கிவைத்த அவர், வளரும் தொழில்முனைவோர்களால் உருவாக்கப்பட்ட புதிய தயாரிப்புகள் மற்றும் சேவைகள் அவை தொடர்புடைய துறைகளில் தொடர் நேர்மறை தாக்கத்தை ஏற்படுத்த முடியும் என்றார்.
சிறு, குறு மற்றும் நடுத்தர தொழில்கள் அமைச்சகத்தின் கீழ் மக்களை சென்றடைவதற்கான ஒரு மாத கால முயற்சியாக இத்திட்டம் இருக்கும். நாட்டின் அனைத்துப் பகுதிகளில் உள்ள கல்லூரிகள்/ஐடிஐக்களை சேர்ந்த மாணவர்கள், அமைச்சகத்தின் 130 கள அலுவலகங்களால் தொழில்முனைவோராக ஊக்குவிக்கப்படுவார்கள்.
பிரச்சாரத்தின் போது அமைச்சகத்தால் செயல்படுத்தப்படும் பல்வேறு திட்டங்கள் குறித்து ஒலி/ஒளி விளக்கக்காட்சிகள் மூலம் கல்லூரி மாணவர்களுக்கு தெரியப்படுத்தப்படும்.
நாடு முழுவதும் உள்ள 1,300-க்கும் மேற்பட்ட கல்லூரிகளில் விழிப்புணர்வு நிகழ்ச்சிகள் நடத்தப்படும். சுமார் 1,50,000 மாணவர்கள் இதில் பங்கேற்பார்கள் என்று எதிர்பார்க்கப்படுகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1766869
சுகாதாரம் மற்றும் குடும்ப நலத்துறை அமைச்சகம்
உயிருக்கு ஆபத்தான நோய்களை முன்கூட்டியே கண்டறிதல் குறித்த அண்மைத்தகவல்
தேசிய சுகாதார இயக்கத்தின், ஒரு பகுதியாக, புற்றுநோய், நீரிழிவு, இருதய நோய்கள், பக்கவாத தடுப்பு மற்றும் கட்டுப்பாட்டுக்கான தேசிய திட்டத்தின் கீழ், சுகாதாரம் மற்றும் குடும்ப நலத் துறை, மாநிலங்கள்/யூனியன் பிரதேசங்களுக்கு தொழில்நுட்ப மற்றும் நிதி உதவியை வழங்குகிறது. இத்திட்டமானது, உள்கட்டமைப்பு, மனித வள மேம்பாடு, சுகாதார மேம்பாடு, விழிப்புணர்வு உருவாக்கம், ஸ்கிரீனிங், ஆரம்பகால நோயறிதல், மேலாண்மை, புற்றுநோய் உட்பட தொற்றாத நோய்களுக்கு சிகிச்சை அளிப்பதற்கான சரியான அளவிலான சுகாதார வசதிகளை பரிந்துரைப்பதில் கவனம் செலுத்துகிறது. புற்றுநோய், நீரிழிவு, இருதய நோய்கள், பக்கவாத தடுப்பு மற்றும் கட்டுப்பாட்டுக்கான தேசிய திட்டத்தின் கீழ், 707 மாவட்ட சுகாதார மருத்துவ மையங்கள், 193 மாவட்ட இதய சிகிச்சை பிரிவுகள், 268 பகல்நேர பராமரிப்பு மையங்கள்,5541 சமூக சுகாதார மையப் பிரிவுகள் அமைக்கப்பட்டுள்ளன.
நீரிழிவு, உயர் இரத்த அழுத்தம் மற்றும் பொதுவான புற்றுநோய்களுக்கான தடுப்பு, நோய்க் கண்டறிதல் மற்றும் கட்டுப்படுத்துதல் மக்கள்தொகை அடிப்படையிலான முன்முயற்சி தேசிய சுகாதார இயக்கத்தின் கீழ், விரிவான ஆரம்ப சுகாதாரப் பராமரிப்பின் ஒரு பகுதியாக நாட்டில் உருவாக்கப்பட்டுள்ளது. இம்முயற்சியின் கீழ், 30 வயதுக்கு மேற்பட்ட நபர்கள், வாய்வழி, மார்பகம் மற்றும் கர்ப்பப்பை வாய் ஆகிய மூன்று பொதுவான புற்றுநோய்களுக்கான ஸ்கிரீனிங்கிற்கு இலக்கு வைக்கப்பட்டுள்ளனர். இந்த பொதுவான புற்றுநோய்களை பரிசோதிப்பது ஆயுஷ்மான் பாரத் - உடல்நலம் மற்றும் ஆரோக்கிய மையங்களின் கீழ் சேவை வழங்கலின் ஒருங்கிணைந்த பகுதியாகும்.
ஜனவரி 30, 2023 நிலவரப்படி, 1,56,332 ஆரோக்கிய மையங்கள் செயல்பட்டன, இதில் 1,25,602 துணை சுகாதார நிலைய அளவிலான மையங்களாகும். 23,512 ஆயுஷ்மான் பாரத் ஆரம்ப சுகாதார நிலையங்கள்.7,218 நகர்ப்புற ஆரம்ப சுகாதார நிலையங்கள்.
மத்திய சுகாதாரம் மற்றும் குடும்ப நலத்துறை இணை அமைச்சர் டாக்டர் பாரதி பிரவின் பவார் இன்று மாநிலங்களையில் எழுத்துப்பூர்வமாக அளித்த பதிலில் இதனை தெரிவித்தார்.
தகவல் மற்றும் ஒலிபரப்பு அமைச்சகம்
திரைப்படம் & கலாச்சாரத் துறைகளில் ஒத்துழைப்புக்கான வாய்ப்புகளை கண்டறிய ஆசியான் இந்தியா திரைப்படத் திருவிழா
ஆசியான் – இந்தியா திரைப்பட விழாவை, மத்திய தகவல் & ஒலிபரப்பு மற்றும் விளையாட்டு & இளைஞர் நலத்துறை  இணையமைச்சர் கர்னல் ராஜ்யவர்தன் ரத்தோர், புதுதில்லி, சிரிஃபோர்ட் கலையரங்கில் 2018, மே 25 அன்று தொடங்கி வைக்கவுள்ளார். இந்தத் திரைப்பட விழா, ஆசியான் நாடுகளைச் சேர்ந்த திரைப்படத் துறையினர், திரைப்படம் மற்றும் கலாச்சார ஒத்துழைப்புக்கான வாய்ப்புகளை ஆராய ஒரு வாய்ப்பை ஏற்படுத்துவதாக அமையவுள்ளது. ஆசியான் உறுப்பு நாடுகளைச் சேர்ந்த பல்வேறு திரைப்படங்களை திரையிடுவதன் மூலம், திரைப்படத்தின் சிறப்பம்சங்கள் இந்த விழாவில் கொண்டாடப்படவுள்ளது.
ஆசியான் – இந்தியா திரைப்பட விழா, ஆசியான் நாடுகளிடையே இணைப்பை ஏற்படுத்துவதுடன் நல்லிணக்கத்தை உருவாக்கவும் வழிவகுக்கும். அத்துடன் ஆசியான் உறுப்பு நாடுகளைச் சேர்ந்த மக்களிடையே, குறிப்பாக இளைஞர்களிடையே நேரடித் தொடர்புகளை ஏற்படுத்தவும் இந்த விழா ஒரு வாய்ப்பாக அமையும்.
இந்த விழாவில் 11 நாடுகளைச் சேர்ந்த 32 திரைப்படங்கள் திரையிடப்படவுள்ளன. அதுதவிர, திரைப்படங்கள் சார்ந்த பல்வேறு அம்சங்கள் குறித்த குழு விவாதங்களும் நடைபெறவுள்ளது.
கூடுதல் விபரங்களுக்கு www.pib.nic.in என்ற வலைதளத்தைப் பார்க்கவும்.
------
(Visitor Counter : 100
வணிகம் மற்றும் தொழில்துறை அமைச்சகம்
இந்தியா- ஐக்கிய அரபு எமிரேட் இடையேயான விரிவான பொருளாதார கூட்டு ஒப்பந்தம் மே1, 2022 முதல் செயல்பாட்டிற்கு வரும் என்கிறார் திரு பியுஷ் கோயல்
இந்தியா- ஐக்கிய அரபு எமிரேட் இடையேயான விரிவான பொருளாதார கூட்டு ஒப்பந்தம் மே1, 2022 முதல் செயல்பாட்டிற்கு வரும் என்று மத்திய வர்த்தகம் மற்றும் தொழில்துறை அமைச்சர் திரு பியுஷ் கோயல் தெரிவித்துள்ளார்.
துபாயில் திங்கட்கிழமை நடைபெற்ற இந்தியா- ஐக்கிய அரபு எமிரேட் இடையேயான விரிவான பொருளாதார கூட்டு ஒப்பந்தம் தொடர்பாக நடைபெற்ற இருநாட்டு வர்த்தக கூட்டத்தில் பேசிய அவர், வரலாற்று சிறப்புமிக்க ஒப்பந்தம் புதிய தொடக்கத்தையும், சிறந்த வெளிப்பாடுகளையும் மற்றும் முன்னுதாரணமான மாற்றங்களையும் ஏற்படுத்தும் என்று கூறினார். ஆப்பிரிக்கா, மத்திய கிழக்கு நாடுகள் மற்றும் சில ஐரோப்பிய நாடுகளுக்கு ஐக்கிய அரபு எமிரேட் நுழைவு வாயிலாக இருப்பதாக இந்தியா கருதுகிறது என்று திரு கோயல் தெரிவித்தார். இது உலகம் முழுவதும் சிறந்த சந்தை வாய்ப்புக்கு வகை செய்யும் என்று கூறினார்.
இக்கூட்டத்தில் ஐக்கிய அரபு எமிரேட்டின் சார்பில் அந்நாட்டு வெளிநாட்டு வர்த்தக இணைய அமைச்சர் திரு எச்.இ.தானி அல் சியோடி பங்கேற்றார்.
மின்னணு மற்றும் தகவல் தொழில்நுட்பம்
2021 ஜூலை 18 அன்று வெளியான ஊடக செய்திகளில் குறிப்பிடப்பட்டிருந்த பெகாசஸ் உளவு விவகாரம் குறித்த அறிக்கை
பெகாசஸ் ஸ்பைவேரை பயன்படுத்தி சில நபர்களின் தொலைப்பேசிகள் வேவு பார்க்கப்படுவதாக 2021 ஜூலை 18 அன்று வெளியான ஊடக செய்திகள் குறித்து கீழ்காணும் அறிக்கையை மின்னணு மற்றும் தகவல் தொழில்நுட்ப அமைச்சர் திரு அஷ்வினி வைஷ்ணவ் மக்களவையில் இன்று வழங்கினார்.
“மாண்புமிகு மக்களவை தலைவர் அவர்களே,
பெகாசஸ் ஸ்பைவேரை பயன்படுத்தி சில நபர்களின் தொலைபேசிகள் வேவு பார்க்கப்படுவதாக வெளியான செய்திகள் குறித்து நான் விளக்கமளிக்க விரும்புகிறேன்.
மிகவும் பரபரப்பான செய்தி ஒன்று இணையதளம் ஒன்றில் நேற்றிரவு வெளியிடப்பட்டது.
அந்த செய்தியில் பல்வேறு குற்றச்சாட்டுகள் போகிற போக்கில் வைக்கப்பட்டிருந்தன.
கூட்டமைப்பு ஒன்றுக்கு 50,000 தொலைபேசி எண்களுடன் கூடிய தரவுதளத்துக்கான அணுகல் கிடைத்திருப்பதே இச்செய்திக்கான அடிப்படை. இந்த தொலைப்பேசி எண்களுடன் தொடர்புடைய நபர்கள் உளவு பார்க்கப்படுகிறார்கள் என்பதே குற்றச்சாட்டு ஆகும். அதே சமயம், கீழ்கண்டவாறு அந்த செய்தியில் குறிப்பிடப்பட்டிருந்தது:
“தரவில் இருந்த எண்ணுக்கான தொலைப்பேசி பெகாசஸ்ஸால் பாதிக்கப்பட்டுள்ளதா அல்லது ஹேக் செய்வதற்கான முயற்சி செய்யப்பட்டதா என்று தெரிவிக்கப்படவில்லை.
ஹேக் செய்வதற்கான முயற்சி செய்யப்பட்டதா அல்லது வேவு பார்க்கப்பட்டதா என்பதை தொலைப்பேசியை தொழில்நுட்ப ஆய்வுக்கு உட்படுத்தாமல் கூறமுடியாது.”
எனவே, தரவில் எண் இருக்கும் காரணத்தாலேயே வேவு பார்க்கப்பட்டதாக பொருள் கிடையாது என்று அந்த செய்தியே கூறுகிறது.
தேசிய பாதுகாப்பு, குறிப்பாக பொது அவசரம் மற்றும் பொதுமக்களின் பாதுகாப்பின் காரணமாக, மத்திய மற்றும் மாநில முகமைகளால் மின்னணு உபகரணங்களை சட்டப்பூர்வமாக கண்காணிப்பதற்கு நன்கு நிறுவப்பட்ட முறை இந்தியாவில் உள்ளது. இந்திய தந்தி சட்டம், 1885-ன் பிரிவு 5 மற்றும் தகவல் தொழில்நுட்ப சட்டம், 2020-ன் 69-ம் பிரிவின் கீழ் மின்னணு உபகரணங்களை சட்டப்பூர்வமாக கண்காணிப்பதற்கான வேண்டுகோள்கள் வைக்கப்பட வேண்டும்.
மாண்புமிகு மக்களவை தலைவர் அவர்களே,
நிறைவாக நான் கூற விரும்புவது என்னவென்றால்:பட்டியலில் உள்ள எண்கள் வேவுபார்க்கப்பட்டனவா என்பது கூற இயலாது என்று செய்தியை வெளியிட்டவர் கூறுகிறார்.வேவு பார்க்க பயன்படுத்தப்பட்டதாக கூறப்படும் தொழில்நுட்பத்தின் உரிமையாளர் நிறுவனம் குற்றச்சாட்டுகளை முற்றிலும் மறுத்துள்ளது.சட்டப்பூர்வமில்லா வேவுபார்த்தல் நடைபெறாமல் இருப்பதை நமது நாட்டின் நன்கு நிறுவப்பட்ட செயல்முறைகள் உறுதி செய்கின்றன.
மாண்புமிகு மக்களவை தலைவர் அவர்களே,
இந்த விஷயத்தை தர்க்க கண்ணோட்டத்தோடு நாம் அணுகினால், இந்த பரபரப்பில் உண்மை இல்லை என்பது நன்கு புலப்படும்.
நன்றி, மாண்புமிகு மக்களவை தலைவர் அவர்களே.”
மேலும் விவரங்களுக்கு, இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1736803
பாதுகாப்பு அமைச்சகம்
இந்திய கடற்படையின் பணியாளர் சேவை கட்டுப்பாட்டாளராக வைஸ் அட்மிரல் கிருஷ்ணா சுவாமிநாதன் பொறுப்பேற்றுக்கொண்டார்
வைஸ் அட்மிரல் கிருஷ்ணா சுவாமிநாதன் ஏப்ரல் 17-ந் தேதி இந்திய கடற்படையின் பணியாளர் சேவைகளின் கட்டுப்பாட்டாளராகப் பொறுப்பேற்றார். 1987-ம் ஆண்டு ஜூலை 1-ந் தேதி பணியில் சேர்ந்த அவர், தகவல் தொடர்பு மற்றும் மின்னணுப் போர்களில் நிபுணராவார். அவர் கடக்வாஸ்லா தேசிய பாதுகாப்பு அகாடமியின் முன்னாள் மாணவர் ஆவார். இங்கிலாந்தின் ஸ்ரீவென்கம் இணைப்படைப்பிரிவு கல்லூரி, கராஞ்சா கடற்படை கல்லூரி, அமெரிக்காவின் நியூபோர்ட் கடற்படை கல்லூரி ஆகியவற்றில் அவர் பயின்று தேர்ச்சிபெற்றார்.
அதி விஷிஷ்ட் சேவா பதக்கம், விஷிஷ்ட் சேவா பதக்கம் ஆகியவற்றைப் பெற்ற அவர், ஏவுகணைக் கப்பல்களான ஐஎன்எஸ் வித்யுத், ஐஎன்எஸ் வினாஷ், ஐஎன்எஸ் குலிஷ்; வழிகாட்டப்பட்ட ஏவுகணை அழிப்பான் ஐஎன்எஸ் மைசூர்; விமானம் தாங்கி கப்பலான ஐஎன்எஸ் விக்ரமாதித்யா ஆகியவற்றில் அவர் பணியாற்றியுள்ளார்.
பதவி உயர்வு பெற்று, கொச்சியில் உள்ள தெற்கு கடற்படை தலைமையகத்தின் தலைமைப் பணியாளர் அதிகாரியாக  அவர் பணியாற்றினார். இந்திய கடற்படையில் அனைத்து பயிற்சிகளையும் நடத்துவதில் முக்கியப் பங்கு வகித்தார். பல்வேறு பதவிகளை வகித்த அவர், மேற்கு கடற்படை கமாண்டிங் தலைமைத் தளபதியாக நியமிக்கப்பட்டு பணியாற்றி வந்தார்.
அட்மிரல் சுவாமிநாதனின் கல்வித் தகுதிகளில் புது தில்லி ஜவஹர்லால் நேரு பல்கலைக்கழகத்தில் இளநிலை அறிவியல் பட்டம்; கொச்சி அறிவியல் மற்றும் தொழில்நுட்ப பல்கலைக்கழகத்தில் தொலைத்தொடர்புகளில் முதுநிலை அறிவியல் பட்டம்; லண்டனில் உள்ள கிங்ஸ் கல்லூரியில் பாதுகாப்புப் படிப்பில் எம்.ஏ; மும்பை பல்கலைக்கழகத்தில் உத்தி ஆய்வுகளில் எம்ஃபில்; மும்பை பல்கலைக்கழகத்தில் சர்வதேச ஆய்வுகளில் முனைவர் பட்டங்களை அவர் பெற்றுள்ளார்.
PIB Headquarters
முதன்மை தலைமை கணக்காளர் அலுவலகம் மற்றும் தலைமை கணக்காளர் அலுவலகங்களின் பெயர் மாற்றம்முதன்மை தலைமை கணக்காளர் அலுவலகம் மற்றும் தலைமை கணக்காளர் அலுவலகங்களின் பெயர் மாற்றம்
தமிழ்நாடு மற்றும் புதுவை யூனியன் பிரதேசத்தில் மாநில தணிக்கை அலுவலகங்களை மாற்றியமைத்ததன் காரணமாக, ‘‘முதன்மை தலைமை கணக்காளர் அலுவலகம்  தமிழகம் மற்றும் புதுச்சேரி’’ இனிமேல் ‘முதன்மை தலைமை கண்காளர், தமிழ்நாடு, சென்னை’’ என அழைக்கப்படும்.
‘‘முதன்மை தலைமை கணக்காளர் அலவலகம்  தமிழ்நாடு’’ இனிமேல் ‘‘முதன்மை தலைமை கணக்காளர் அலுவலகம்  என அழைக்கப்படும் என்று சென்னை மூத்த துணை தலைமை கணக்காளர்  வெளியிட்ட செய்திகுறிப்பில் தெரிவித்துள்ளார்.
(Visitor Counter : 139
உள்துறை அமைச்சகம்
ஜம்மு கஷ்மீரில் இடம் பெயர்ந்த 5,300 குடும்பங்களை மறுவாழ்வு திட்டத்தில் இணைத்துக் கொள்ள மத்திய அமைச்சரவை ஒப்புதல்
ஜம்மு கஷ்மீருக்கு இடம் பெயர்ந்த 5,300 குடும்பங்களை மறுவாழ்வு திட்டத்தில் இணைத்துக் கொள்ள பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் அளித்துள்ளது.
1947-ஆம் ஆண்டு இந்தக் குடும்பங்கள் முதலில் ஜம்மு கஷ்மீரிலிருந்து வெளியே செல்ல விருப்பம் தெரிவித்தன. ஆனால், ஜம்மு கஷ்மீருக்கான 2015-ஆம் ஆண்டு பிரதமரின் வளர்ச்சித் திட்டத்தின்கீழ், பாகிஸ்தான் ஆக்கிரமிப்பு ஜம்மு கஷ்மீர் மற்றும் சாம்ப் பகுதிகளில் இடம்பெயர்ந்த குடும்பங்களுக்கு 30.11.2016 அன்று நடைபெற்ற மத்திய அமைச்சரவையால் ஒப்புதல் அளிக்கப்பட்ட மறுவாழ்வு திட்டத்தின்படி, இவர்கள் ஜம்மு கஷ்மீர் மாநிலத்திற்குத் திரும்பி வந்து குடியமர்ந்தனர்.
பயன்கள்:
இந்த ஒப்புதல் மூலம் தற்போதுள்ள திட்டத்தின்கீழ், இந்தக் குடும்பங்கள் ரூ.5.5 லட்சம் ஒருமுறை நிதியுதவி பெறும் தகுதியை அடைகின்றன. மேலும், தற்போதுள்ள திட்டத்தின்மூலம் நீடித்த வருவாயையும் ஈட்ட முடியும்.
போர்களாலும், வன்முறைகளாலும் பாதிக்கப்பட்ட 5,300 இடம்பெயர்ந்த குடும்பங்கள் தற்போது இணைக்கப்பட்டு, முதன்மைப் பொருளாதார நடவடிக்கைக்குள் வருவதால் மாதந்தோறும் கணிசமான வருவாயை ஈட்ட முடியும். மேலும், இந்தக் குடும்பங்களின் நிதித்தேவைக்கு அரசின் உதவியையும் பெற முடியும். தற்போதுள்ள திட்டத்திற்கு ஏற்கனவே ஒதுக்கப்பட்டுள்ள நிதியும் இவர்களின் தேவையைப் பூர்த்தி செய்யும்.
•••••••••
(Visitor Counter : 54